Brøset Violence Checklist (BVC) er en 6-punkts sjekkliste som skal bidra til at helsepersonell lettere kan forutsi voldelig atferd i et kortsiktig perspektiv (de neste 24 timene) og gjennom dette forhindre og forebygge uønsket og farlig atferd. BVC er utviklet med tanke på at voldelige hendelser sjelden skjer uten forutgående varsels- eller faresignaler.

I 1994 ble det ved Regional Sikkerhetsavdeling Brøset i Trondheim gjennomført en studie kalt "1000 års erfaring" (Linaker & Busch-Iversen).Her så man blant annet nærmere på hvilke typer atferd som var typiske/rapporterte like før en utaggering fant sted, og av 56 ulike atferdsendringer som ble beskrevet i sykepleiedokumentasjonen ble de 6 mest hyppige til det som i dag heter "Brøset Violence Checklist", forkortet til BVC.

Forklaring på punktene fra sjekklisten:

Forvirret	Opptrer åpenbart forvirret og desorientert. Kan være ute av stand til å gjøre rede for tid, sted og person.
Irritabel	Personen blir lett sint og irritabel. Tåler dårlig andres nærvær.
Brautende atferd	Støyende atferd – atferden er overdrevent støyende, for eksempel roper istedet for å snakke, slår med dørene o.l.
Verbale trusler	Et verbalt utbrudd som er mer enn bare å heve røsten og har til hensikt å ydmyke eller skremme en annen person.
Fysiske trusler	Har en klar hensikt å fysisk true en annen person, for eksempel en aggressiv kroppsholdning, tar i klærne i annen person, knytter nevene o.l.
Angrep på gjenstander	Et direkte angrep på gjenstander og ikke en person, for eksempel kaste ting, slår på eller knuser vindu, sparker i stykker møbler o.l.

Hvordan bruke BVC

BVC – døgnskjema
Atferd	Dag	Kveld	Natt
Forvirret
Irritabel
Brautende atferd
Verbale trusler
Fysiske trusler
Angrep på gjenstander
SUM

Det skal gis en skåre på 1 eller 0. 1- tall dersom den observerte atferd er tilstede, og 0(null) dersom atferden ikke er tilstede.

Dersom pasienten er kjent fra tidligere innleggelser, og denne pasienten er forvirret til vanlig skal det skåres med 1 bare hvis pasienten er mer forvirret enn vanlig.

Dersom pasienten er ny og ikke kjent fra før, skal det skåres 1 når observert atferd er tilstede. Er atferden ikke observert, skal det skåres 0 (null).

Til slutt summeres skåringen (maks 6 poeng).

Forklaring på skåring

Skåre	Risiko
Sum = 0	Liten eller ingen risiko for vold
Sum = 1 – 2	Moderat risiko for vold, forebyggende forholdsregler bør iverksettes
Sum = 3 – 6	Høy risiko for vold, forebyggende forholdsregler skal iverksettes og planer for hvordan møte et eventuelt angrep legges

Siste endring i dette dokument:

[]

Intern referanser:

Eksterne referanser: